Francia u Franza (en francés France ), oficialment a Republica Francesa (en francés République française, ) ye un estato constituito por una metropoli y por territorios d'Ultramar. Francia ye o estato más gran d'a Unión Europea; ye situato en a Europa occidental y muga a l'ueste con l'Ocián Atlantico; a lo norte con a canal d'a Manga, o paso de Calais –que a desepara d'o Reino Uniu– y a mar d'o Norte; a l'este con Belchica, Luxemburgo, Alemanya, Suiza y Italia; y a lo sud con Andorra, Espanya, Mónegue y a mar Mediterrania. A Francia metropolitana ye formata, amás, por a isla de Corcega, en a Mediterrania, situata a lo norte d'a isla italiana de Cerdenya. Tamién encluye islas y territorios d'ultramar, repartitos arredol d'o mundo.